

Crna Gora

O P Š T I N A B A R

**Sekretarijat za poljoprivredu i ruralni razvoj**

Sekretarijat za poljoprivredu i ruralni razvoj na osnovu člana 27. Odluke o podsticajima i investiranju u razvoj poljoprivrede ("Sl. list CG-opštinski propisi "br. 46/16), a u skladu sa Budžetom opštine Bar i Planom korišćenja sredstava za podsticanje razvoja poljoprivrede za 2018 godinu, objavljuje:

**JAVNI POZIV**

**za dodjelu podrške aktivnostima za podizanje i opremanje voćnih zasada za 2018 godinu**

**PREDMET POZIVA**

U okviru podrške aktivnostima za podizanje i opremanje voćnih zasada za 2018 godinu, korisnik ostvaruje pravo na dodjelu sredstava podsticaja za investicije koje se odnose na podizanje novih voćnih zasada, nabavku opreme i mehanizacije za unapređenje voćarske proizvodnje.

**DEFINICIJA KORISNIKA PODSTICAJNIH SREDSTAVA**

Pravo na podsticaje ostvaruju fizička i pravna lica registrovana za obavljanje poljoprivredne djelatnosti, koja imaju prebivalište, odnosno sjedište na području opštine Bar i koji poljoprivrednu djelatnost obavljaju na teritoriji Opštine Bar.

**PRIHVATLJIVE INVESTICIJE**

Investicije koje se mogu podržati kroz ovaj javni poziv su:

 - nabavka mehanizacije i opreme za pripremu zemlje, sađenje, berbu, sortiranje, pakovanje i skladištenje voća;

 - nabavka višegodišnjeg sadnog materijala, u skladu sa zakonskim propisima u ovoj oblasti, kao i materijala koji se koristi kod podizanja i održavanja voćnjaka (kolčevi, ograde, zaštitne mreže, itd);

 - Izgradnja i/ili rekonstrukcija objekata za skladištenje voća sa prostorima za sortiranje i pakovanje.

**VISINA PODRŠKE**

Za sve nabrojane podsticaje, Planom korišćenja sredstava opredijeljeno je ukupo **5.000,00** € za 2018 godinu.

Visina podrške je 50 % od ukupno prihvatljivih troškova po investiciji, osim za nabavku sadnog materijala koja iznosi 80%.

Korisnici mogu ostvariti maksimalnu visinu podrške do 1.000,00 €, u toku godine

**OPŠTI USLOVI PRIHVATLJIVOSTI**

Pravo na podsticaje, korisnik, može ostvariti ako:

- nema neizmirenih poreskih obaveza prema organima lokalne uprave,

- za istu investiciju nije korisnik podrške od Ministarstva poljoprivrede i ruralnog razvoja,

Ukoliko je predmet investicije izgradnja i rekonstrukcija objekata, potrebno je dostaviti akt nadležnog organa o pravu izvođenja radova i ovjerenu projektnu dokumentaciju

Izgradnja, rekonstrukcija ili adaptacija objekata se ne može podržati na zemljištu ili objektu na kojima su u kat. operatu upisani tereti i ograničenja (hipoteka, zabrana opterećenja, otuđenja i sl.).

Investicije mogu biti prihvaćene za podršku samo ukoliko je pružalac usluga, izvođač radova i dobavljač roba pravno lice registrovano za obavljanje tih djelatnosti.

Sredstvima podsticaja ne nadoknađuju se:

- nabavka korišćene odnosno polovne opreme i mehanizacije,

- troškovi poreza, carine, uvoza, administrativne takse i slični troškovi,

- kupovina i zakup poljoprivrednog zemljišta i postojećih objekata,

- troškovi obrtnih sredstava i operativni troškovi,

- troškovi sopstvenog rada, (zarada,doprinosa).

**SPECIFIČNI KRITERIJUMI PRIHVATLJIVOSTI**

Korisnici moraju posjedovati poljoprivredno zemljište za podizanje voćnih zasada.

Zasadi moraju biti na površini do 5000 m2.

Ukoliko je predmet investicije nabavka sadnog materijala uz zahtjev se prilaže deklaracija o kvalitetu sadnog materijala.

**POTREBNA DOKUMENTACIJA**

* zahtjev za odobravanje podrške;
* rješenje o registraciji poljoprivrednog gazdinstva koje izdaje Ministarstvo poljoprivrede i ruralnog razvoja;
* dokaz o vlasništvu ili korišćenju zemljišta ( posjedovni list ne stariji od šest mjeseci, ugovor o zakupu, rješenje o nasljeđivanju i dr.);
* fotokopija lične karte podnosioca zahtjeva;
* potvrda da nema neizmirenih poreskih obaveza prema organima lokalne uprave;
* dokaz (račun) o uplati troškova realizovanih poslova, i druge dokaze predviđene specifičnim kriterijumima prihvatljivosti.

**NAČIN PODNOŠENJA ZAHTJEVA**

Obrazac Zahtjeva za dodjelu podrške aktivnostima za podizanje i opremanje voćnih zasada za2018 godinu može se preuzeti u kancelarijama Sekretarijata za poljoprivredu i ruralni razvoj i u Građanskom birou opštine Bar.

Popunjen obrazac zahtjeva i propratnu dokumentaciju dostaviti neposredno u Građanskom birou opštine Bar ili preporučenom poštom na sljedeću adresu:

**Sekretarijat za poljoprivredu i ruralni razvoj**

**zahtjev po Javnom pozivu za dodjelu podrške aktivnostima za podizanje i opremanje voćnih zasada za 2018 godinu**

**Bulevar Revolucije br. 1,**

**85000 BAR**

**Rok** za dostavljanje zahtjeva je **15. oktobar 2018 godine**, odnosno do utroška sredstava opredijeljenih za realizaciju ovog programa.

U slučaju utroška sredstava prije 15. oktobra 2018 godine, Javni poziv će biti zaključen o čemu će proizvođači biti obaviješteni.

**PROCEDURA REALIZACIJE**

Sekretarijat prije odobravanja novčanih podsticaja, obilazi proizvođače koji su dostavili kompletnu dokumentaciju i uvidom na licu mjesta, vrši provjeru podataka i uslova propisanih Odlukom o podsticajima i investiranju u razvoj poljoprivrede i ovim pozivom, i o tome sačinjava zapisnik sa ocjenom i mišljenjem o ispunjavanju uslova za korišćenje novčanih podsticaja.

U slučaju da korisnik ne dozvoli ili spriječi rad Sekretarijata na terenu, te na bilo koji drugi način utiče na njen rad, podneseni zahtjev neće biti odobren.

Na osnovu priložene dokumentacije i uvida na licu mjesta Sekretarijat konstatuje ispunjenost uslova za ostvarivanje prava na podsticajna sredstva i rješenjem odobrava isplatu novčanih podsticaja korisnicima.

Neblagovremene i nepotpune zahtjeve Sekretarijat neće razmatrati.

Obaveze korisnika podrške kao i kaznene mjere u slučaju nepoštovanja istih utvrđene su članom 32 do 35 Odluke o podsticajima i investiranju u razvoj poljoprivrede.

Podnosilac čiji zahtjev ne bude prihvaćen biće obaviješten o razlozima za odbijanje.

Informacije u vezi sa Javnim pozivom mogu se dobiti putem telefona: 069/319-950 i 069/328-282.